5ydd Gynhadledd Dysgu ac Addysgu

5th Annual Learning and Teaching Conference

10 Mis Gorffennaf – 12 Mis Gorffennaf| 8 July – 10 July 2017

# Crynoldebau / abstracts

Sut mae addasu aseiniad yn gallu annog myfyrwyr i ddefnyddio erthyglau o gyfnodolion

Siân Lloyd-Williams

Er bod disgwyl i fyfyrwyr wneud defnydd o erthyglau o gyfnodolion wrth ysgrifennu traethodau yn Addysg Uwch nid oes defnydd digonol yn cael ei wneud yn aml er bod llawer wedi ceisio datblygu y sgil yma ymhellach (Carkenord, 1994). Yn ogystal, nid yw myfyrwyr o reidrwydd yn ymwybodol o bwysigrwydd gwneud defnydd o’r math yma o ffynhonnell ac mae rhai myfyrwyr yn ansicr o sut i fynd ati i chwilio am erthyglau o gyfnodolion (yn enwedig erthyglau perthnasol).

Er mwyn mynd i’r afael a’r pryderon uchod penderfynwyd addasu aseiniad myfyrwyr blwyddyn 1 yn semester 2 er mwyn:

 Annog defnydd ac ymwybyddiaeth y myfyrwyr o erthyglau.

 Pwysleisio pwysigrwydd gwneud defnydd o erthyglau o gyfnodolion.

 Rhoi’r arfau i’r myfyrwyr i’w galluogi i chwilio am erthyglau o gyfnodolion (erthyglau perthnasol yn benodol).

 Rhoi cyfle i’r myfyrwyr gynyddu eu marciau?

Awgryma’r canlyniadau fod myfyrwyr i’w gweld yn gwneud ymdrech i ddefnyddio erthyglau o gyfnodolion ac fod llawer wedi gallu defnyddio erthyglau o gyfnodolion yn effeithiol a phwrpasol. Mae hyn hefyd yn ei dro wedi gwella gallu’r unigolion i werthuso ac arsylwyd hefyd ar wellhad yng ngallu’r myfyrwyr i gymharu a chyferbynnu dulliau.

Gobeithir y bydd y canfyddiadau hyn yn gallu cael dylanwad a chynnig opsiynau gwahanol i’r asesiadau a ddefnyddir gyda myfyrwyr ar hyn o bryd.